Francois, wat 46 wedstryde vir die bokke agter die blad het, speel vir die Engelse klubspan, Worcester Warriors. Hy woon nou voltyds in Londen waar hy hard oefen en op sy klubspan fokus.
Foto’s van Francois en die skoner geslag is maar skaars en dis onduidelik of hy op die oomblik ’n meisie het. Hy was voorheen aan beeldskone vroue soos Reeva Steenkamp en Chelsey Rose verbind, maar dit lyk nie of Francois al die liefde van sy lewe ontmoet het nie.
Al is die kanse skraal dat Francois in die Wêreldbeker in Japan vir die Bokke gaan uitdraf, het hy aan SA Rugby Magazine gesê die beste spelers moet gekies word.
Francois het wel ’n lewe buite rugby, en hy het al in talle onderhoude gesê hy is gek oor mode, reis en het verskeie ander sakebelange.